เลือกใครสักคน สร้างความสัมพันธ์ฉันท์คนรักกับคนมากกว่า 1 คน ประเมินความรู้สึกของตัวเอง กำหนดทิศทางความสัมพันธ์ในปัจจุบัน
ถ้าคุณไม่ได้มีความสัมพันธ์แบบรักเดียวใจเดียวกับใคร คุณอาจจะเดตทีเดียวสองคนเลยก็ได้ คุณอาจจะรู้สึกรักทั้งสองคนแต่อยากได้ความสัมพันธ์แบบรักเดียวใจเดียว ดูว่าจะเลือกฝ่ายไหน มีหลายปัจจัยที่คุณสามารถใช้เพื่อตัดสินใจได้ว่าคนไหนดีที่สุดสำหรับคุณ   นึกถึงเป้าหมายของคุณ คู่รักที่เหมาะสมกันคือคู่ที่มีเป้าหมายและค่านิยมแบบเดียวกัน เลือกคนที่มีเป้าหมายสอดคล้องกับเป้าหมายของคุณมากกว่า คุณกับคนๆ นี้ควรมีค่านิยมทางศีลธรรมเหมือนกันและต้องการสิ่งที่คล้ายๆ กันสำหรับอนาคต นึกดูว่าแต่ละคนมีอิทธิพลกับคุณแค่ไหน ในความสัมพันธ์แบบคนรัก อีกฝ่ายจะมีอิทธิพลกับคุณเป็นอย่างมาก คุณอาจจะพบว่าตัวเองซึมซับรสนิยมและความสนใจของเขามามาก ถ้าคุณคิดว่าคนหนึ่งมีอิทธิพลต่อบุคลิกลักษณะของคุณมากกว่า คนๆ นั้นก็อาจเป็นคนที่ใช่สำหรับคุณ แต่คุณก็ควรทบทวนความรู้สึกที่คุณมีให้กับคนๆ หนึ่งด้วย เพราะคนเรามักจะหลงใหลคู่รักที่เข้ากับเราได้มากกว่า คุณอาจจะพบว่าตัวเองยกยอคนหนึ่งมากกว่าอีกคนหนึ่ง คุณอาจจะให้ความสำคัญกับคุณสมบัติที่ดีของคนๆ หนึ่งมากกว่าเล็กน้อย ถ้าคุณตัดสินใจเลือกใครสักคน คุณก็ควรให้อีกฝ่ายได้รู้ การพูดคุยกันต่อหน้านั้นดีที่สุดถ้าคุณสบายใจที่จะทำอย่างนั้น เพราะฉะนั้นบอกอีกฝ่ายล่วงหน้าว่าคุณมีเรื่องสำคัญจะคุยด้วย  เช่น คุณอาจจะส่งข้อความไปประมาณว่า "นี่ ฉันมีเรื่องค้างคาใจอยากจะคุยกับคุณให้เร็วที่สุด พรุ่งนี้คุณว่างไปดื่มกาแฟด้วยกันมั้ย" คุณต้องจบทุกอย่างให้ชัดเจน อย่าให้มีอะไรกำกวมในการเลิกรา สิ่งที่คุณพูดต้องไม่แสดงความไม่แน่ใจอะไรทั้งสิ้น เช่น "ฉันตัดสินใจแล้วว่าฉันจะจบความสัมพันธ์แบบคนรักระหว่างเรา" อย่าพูดว่า "ฉันว่าเราน่าจะ..." และ "ฉันรู้สึกว่า..." คำพูดแบบนี้ฟังดูเหมือนคุณไม่แน่ใจ หลายคนโหยหาการปิดฉากการเลิกรา ถ้าคุณรู้สึกสบายใจที่จะให้เหตุผล ก็บอกเลย แต่มันอาจจะซับซ้อนหน่อยถ้าคุณฝ่ายเลิกเพื่อไปคบกับอีกคนหนึ่ง ถ้าคุณรู้สึกว่าการไม่บอกเหตุผลนั้นจะดีที่สุด ก็ให้บอกเหตุผลที่ว่าทำไมคุณถึงเลือกอีกฝ่ายโดยที่ไม่ต้องพูดตรงๆ ว่ามีคนอื่นเข้ามาเกี่ยวข้องด้วย  ถ้าคุณสบายใจที่จะพูดถึงอีกคนหนึ่ง ให้พูดประมาณว่า "อย่างที่คุณรู้นั่นแหละว่าฉันเองก็คุยๆ อยู่กับรักษ์เขาเหมือนกัน ถึงช่วงเวลาที่เราอยู่ด้วยกันจะมีค่ากับฉันมากแค่ไหน แต่ฉันคิดว่ารักษ์เหมาะกับฉันในระยะยาวมากกว่า ฉันก็เลยอยากจะคบกับเขาคนเดียวไปเลย" ด้วยเหตุผลหลายๆ อย่าง คุณอาจจะไม่ต้องพูดถึงอีกคนไปเลยก็ได้ แทนที่จะพูดตรงๆ ว่าทำไมคุณถึงเลือกอีกฝ่าย ให้พูดถึงปัจจัยที่ทำให้คุณตัดสินใจแบบนี้ เช่น "ฉันแค่รู้สึกว่าในระยะยาวเราไม่ได้มีเป้าหมายกับค่านิยมแบบเดียวกัน ฉันคิดว่ามันคงจะดีกว่าถ้าเราทั้งคู่คบกับใครที่ไปด้วยกันได้มากกว่า" เมื่อคุณเลิกกับฝ่ายหนึ่งแล้วให้เดินหน้าต่อไป พยายามสร้างความสัมพันธ์ใหม่กับคนที่คุณรัก คุณยังอาจจะมีความรู้สึกค้างคาให้กับอีกฝ่าย แต่ให้จำกัดการติดต่อกับคนๆ นั้นขณะที่คุณกำลังสร้างความรักครั้งใหม่ ด้วยเวลาและความห่าง ความรู้สึกเหล่านั้นจะหายไปเอง คนที่เชื่อในเรื่องการมีคนรักมากกว่า 1 คนนั้นเปิดใจให้กับการมีความสัมพันธ์ฉันท์คนรักกับคนหลายคนในเวลาเดียวกัน ตราบใดที่ทุกฝ่ายเต็มใจที่จะมีความสัมพันธ์ฉันท์คนรักแบบนี้ หลายคนพบว่าตัวเองเชื่อในเรื่องการมีคนรักมากกว่า 1 คนและพยายามจะเดตกับคนที่รับความสัมพันธ์แบบเปิดหรือกึ่งเปิดได้  คนที่เชื่อในเรื่องการมีคนรักมากกว่า 1 คนไม่ได้รู้สึกว่าการรักเดียวใจเดียวเป็นสิ่งสำคัญที่ทำให้ความสัมพันธ์มีความสุขและเติมเต็ม การมีคนรักมากกว่า 1 คนไม่ใช่สิ่งที่คนๆ นั้นเลือก เพราะมันขึ้นอยู่กับระดับความสบายใจทางอารมณ์และความรู้สึกของคุณที่มีต่อความรักและความโรแมนติกอยู่มาก ถ้าคุณสามารถรักคนสองคนได้ในเวลาเดียวกัน คุณก็อาจเป็นคนที่เชื่อในเรื่องการมีคนรักมากกว่า 1 คนก็ได้ มีหลายวิธีที่จะรู้ได้ว่าคุณเป็นคนที่เชื่อในเรื่องการมีคนรักมากกว่า 1 คนหรือเปล่า ลองมองย้อนกลับไปในความสัมพันธ์ที่ผ่านมา คนๆ เดียวสามารถทำให้คุณรู้สึกเติมเต็มได้ไหม หรือคุณมักกระหายที่จะมีความรักและมีเซ็กส์กับคนอื่นที่ไม่ใช่แฟนอยู่บ่อยๆ ถ้าคุณเป็นอย่างหลัง คุณก็อาจจะเป็นคนที่เชื่อในเรื่องการมีคนรักมากกว่า 1 คน ถ้าคุณรู้สึกว่าตัวเองสามารถรักและผูกมัดกับคนสองคนได้ในเวลาเดียวกัน คุณก็อาจเป็นคนที่เชื่อในเรื่องการมีคนรักมากกว่า 1 คน แม้ว่าแนวคิดเรื่องการมีคนรักมากกว่า 1 คนจะเป็นสิ่งที่ถูกต่อต้าน แต่พยายามตัดตรงนั้นออกไปให้ได้ จำไว้ว่าเมื่อเป็นเรื่องของความสัมพันธ์ ไม่มีแนวคิดไหนที่เหมาะสำหรับคนทุกคน ถ้าคุณเป็นคนที่เชื่อเรื่องการมีคนรักมากกว่า 1 คน คุณก็ควรสบายใจที่จะสำรวจความรู้สึกของตัวเองในเรื่องนี้โดยที่ไม่ต้องรู้สึกผิด เส้นแบ่งสำคัญสำหรับความสัมพันธ์เสมอ โดยเฉพาะอย่างยิ่งถ้าคุณรักคนสองคน คุณต้องให้ทุกฝ่ายที่เกี่ยวข้องรู้กฎในสถานการณ์นี้ และทุกคนก็ต้องสบายใจกับแผนการนี้ด้วย  ถ้าคุณกำลังมองหาความสัมพันธ์แบบเปิดหรือกึ่งเปิด คุณต้องให้ทุกคนรู้ว่าอะไรโอเคอะไรไม่โอเค คุณมีสัมพันธ์ทางกายแนบชิดกับทั้งสองฝ่ายได้ไหม คนรักของคุณมีความสัมพันธ์ฉันท์คนรักกับคนอื่นนอกเหนือจากคุณได้หรือเปล่า ควรมีฝ่ายไหนมาก่อนอีกฝ่ายไหม คำถามเหล่านี้เป็นสิ่งที่คุณต้องถามเวลาที่ดำเนินความสัมพันธ์แบบเปิด ถ้าคนรักคนปัจจุบันของคุณไม่อยากมีความสัมพันธ์แบบเปิดแบบเต็มตัว เขาหรือเธอก็อาจจะอยากให้คุณลดความสัมพันธ์กับอีกฝ่ายลง ถ้าเป็นอย่างนี้คุณต้องรู้ว่าการติดต่อกันแบบไหนที่คุณสามารถทำได้ และการติดต่อกันแบบไหนที่ทำลายความไว้ใจของคนรัก ถ้าคุณอยากมีความสัมพันธ์แบบเปิดกับใคร คุณควรค่อยๆ ปรับตัวเข้าหากิจวัตรใหม่ๆ การเปลี่ยนจากความสัมพันธ์แบบรักเดียวใจเดียวมาเป็นความสัมพันธ์ที่มีคนรักมากกว่าหนึ่งคนอาจเป็นเรื่องยาก ไม่มีเหตุผลอะไรที่ต้องรีบเปลี่ยนแปลง  ถ้าคนรักของคุณสบายใจกับการที่คุณจะมีความสัมพันธ์กับคนอื่นด้วย ลองทบทวนดูว่าคุณควรเริ่มความสัมพันธ์กับคนอื่นเลยไหม เพราะไม่มีเหตุผลอะไรที่คุณจะต้องรีบมาเริ่มความสัมพันธ์แบบนี้ คุณอาจจะอยากให้เวลาคุณและคนรักของคุณได้ปรับตัวเข้าหาแนวคิดเรื่องความสัมพันธ์แบบเปิดก่อนที่ใครคนใดคนหนึ่งจะเริ่มลงมือ รู้ว่าจะต้องมีความตึงเครียดเกิดขึ้น ความสัมพันธ์ที่มีคนรักมากกว่า 1 คนหรือความสัมพันธ์แบบเปิดนั้นอาจเป็นความสัมพันธ์ที่ดีและเต็มไปด้วยความรักใคร่ แต่ก็ไม่ได้หมายความว่าในช่วงแรกๆ อะไรๆ มันจะไม่ยุ่งยากเลย พยายามสื่อสารกันอย่างเปิดใจ เต็มใจที่จะประนีประนอมและโอนอ่อนให้กับความแตกต่างที่โผล่ขึ้นมา ไม่ว่าคุณจะตัดสินใจดำเนินความสัมพันธ์อย่างไร คุณและคนรักควรจะสื่อสารกันอย่างเปิดใจ พูดคุยกับคนรักอยู่เสมอว่าคุณรู้สึกอย่างไร ถ้าคุณคบคนสองคนพร้อมๆ กัน บอกให้ทั้งสองฝ่ายรู้ถ้าความรู้สึกที่คุณมีต่อพวกเขาเปลี่ยนไปวันใดวันหนึ่งในอนาคต  ถ้าการรักคนสองคนสร้างความตึงเครียดมากมายในความสัมพันธ์ คุณอาจจะปรึกษานักบำบัดคู่ชีวิต นักบำบัดมืออาชีพสามารถช่วยให้คุณและคนรักหาวิธีสื่อสารกันได้ดีขึ้น ถ้าคุณหลงรักคนสองคน เป็นไปได้ว่าสองคนนี้อาจตอบสนองอารมณ์ของคุณกันไปคนละแบบ การหาเหตุผลที่ทำให้คุณหลงรักแต่ละคนอาจช่วยให้คุณรู้วิธีที่จะเดินหน้าต่อไปได้  คุณได้อะไรจากแต่คนละ แฟนหนุ่มคนปัจจุบันของคุณอาจให้ความมั่นคงกับคุณได้ แต่ความรักที่คุณมีให้เขามันอาจเป็นความรักแบบเพื่อน ในขณะที่คุณอาจจะมีความหลงใหลให้กับคนอีกคนที่ขาดหายไปจากความสัมพันธ์ในปัจจุบัน ถ้าคุณกำลังเผชิญกับความรักสองแบบที่แตกต่างกัน ก็มีวิธีที่จะรับมือกับได้ ในช่วงเริ่มต้นความสัมพันธ์คุณอาจจะหลงใหลใครสักคนมากกว่า เช่น ถ้าคุณรู้สึกหลงใหลใครคนใหม่ คุณก็สามารถจำกัดการติดต่อกับคนๆ นี้ไว้แค่การคุยกันก็ได้ คุณอาจจะเรียนรู้สิ่งใหม่ๆ เกี่ยวกับคนๆ นี้และปล่อยให้ตัวเองได้รับรู้ถึงความรู้สึกหลงใหลทางอารมณ์ไปกับความโรแมนติก ในขณะที่ไม่นอกกายคนรักคนปัจจุบันของคุณก็ได้ แต่ก็ระวังไว้ด้วย คุณควรสบายใจที่จะให้ทั้งสองฝ่ายรู้ว่าเกิดอะไรขึ้น ถ้าคุณมีความลับกับคนรัก ก็แปลว่าคุณอาจจะมีชู้ทางใจอยู่ก็ได้ วัฒนธรรมของเรามักจะให้คุณค่ากับการรักเดียวใจเดียวทั้งในแง่ของอารมณ์และทางกาย แต่คุณก็อาจจะต้องการและจำเป็นจะต้องได้ประโยชน์จากความสัมพันธ์ในรูปแบบที่ต่างไปจากคนอื่น มีแต่คุณเท่านั้นที่จะระบุได้ว่าคุณต้องการอะไรและจำเป็นจะต้องได้อะไรจากความสัมพันธ์ฉันท์คนรัก คุณต้องรู้ก่อนว่ามันคืออะไรจึงจะสามารถเดินหน้าต่อไปได้  คุณรู้สึกอยากจะให้ใจกับใครคนใดคนหนึ่งทีละคนหรือเปล่า บางคนก็อยากจะโฟกัสกับใครแค่ครั้งละคน แต่หลายคนก็คิดว่าเขาสามารถที่จะรักใครทั้งในแบบชู้สาวและแบบอื่นๆ ได้ไม่จำกัด ลองคิดดูว่าคุณรู้สึกอย่างไรกับการที่คุณรักคนสองคน คุณรู้สึกเหนื่อยหรือกระปรี้กระเปร่า คุณรู้สึกผิดหรือคุณสบายใจที่จะรักคนสองคน รู้ว่าคุณต้องการอะไร คุณต้องการคบใครคนใดคนหนึ่ง หรือคุณเปิดใจที่จะรักคนสองคนในเวลาเดียวกัน สำหรับบางคนความรักต้องมีให้กับคนๆ เดียวถึงจะไปรอด คุณอาจจะอยากซื่อสัตย์กับคนๆ เดียวทั้งในระดับอารมณ์และทางกาย แต่สำหรับคนอื่นๆ การรักเดียวใจเดียวทางอารมณ์อาจไม่ใช่เรื่องจำเป็น คุณอาจจะซื่อสัตย์ทางกายกับคนๆ หนึ่ง แต่ก็มีใจให้คนอื่นที่ไม่ใช่คนรักของคุณก็ได้ ลองทบทวนความรู้สึกของตัวเองในเรื่องนี้ว่าคุณโอเคไหมที่จะรักคนสองคน   สำหรับบางคนการรักใครทีละคนนั้นสำคัญต่อความสัมพันธ์ที่มีความสุข บางคนรู้สึกว่าตัวเองไม่สามารถรักคนสองคนในเวลาเดียวกันได้จริงๆ เพราะความรักต้องอาศัยความผูกพันที่แน่นแฟ้นกับคนๆ เดียวเท่านั้น แต่ก็ไม่ใช่ทุกคนที่จะเชื่อแบบนี้ ถ้าคุณรักคนสองคน คุณก็อาจจะสามารถมีความผูกพันที่แน่นแฟ้นกับคนสองคนได้ โดยที่ความผูกพันนั้นลึกซึ้งและมีความหมายเท่าๆ กัน คุณอาจจะไม่เชื่อว่าความรักมีคุณค่าตายตัว ถ้าเป็นเช่นนั้นการรักเดียวใจเดียวก็อาจจะไม่ใช่สิ่งที่ดีที่สุดสำหรับคุณ ลองพัฒนาความสัมพันธ์กับทั้งสองฝ่ายไปพร้อมๆ กัน เปิดความคาดหวังของคุณให้กว้าง การเดตเล่นๆ ทำให้คุณได้สำรวจตัวเลือกของคุณ และสุดท้ายคุณอาจจะลงเอยกับใครสักคนก็ได้ ถ้าคุณมีแฟนอยู่แล้ว การรักคนสองคนก็อาจทำให้เกิดปัญหาได้ ถ้าคุณกับคนรักเห็นไม่ตรงกันเรื่องความสัมพันธ์แบบเปิด การรักคนอีกคนก็อาจก่อให้เกิดการเป็นชู้ทางใจได้ ซึ่งอาจทำให้คนรักคนปัจจุบันของรู้สึกเจ็บปวดและเหมือนถูกหักหลัง มองหาสัญญาณที่บอกว่าคุณอาจจะกำลังมีชู้ทางใจอยู่ในตอนนี้   คุณอาจจะรู้สึกว่าตัวเองต้องหาเหตุผลมาสนับสนุนพฤติกรรมของตัวเองเพราะว่าคุณมีความรู้สึกผิดซ่อนอยู่ เช่น คุณอาจจะต้องบอกตัวเองอยู่เสมอว่าคุณกับคนๆ นี้เป็น "แค่เพื่อนกัน" หรือคิดหาเหตุผลในการที่จะใช้เวลากับคนๆ นี้ นอกจากนี้คุณอาจจะรู้สึกว่าต้องทำลายหลักฐานด้วย ถ้าคุณปิดบังอะไรกับคนรักของคุณ คุณก็อาจกำลังทำผิดอยู่ เช่น คุณอาจจะลบข้อความหรือโกหกเรื่องที่คุณใช้เวลาอยู่กับอีกคน คุณเอาแต่คิดถึงหรือฝันกลางวันถึงคนๆ นี้หรือเปล่า คุณตื่นเต้นที่รู้ว่าจะได้เจอเขาใช่ไหม ถ้าใช่ ก็เป็นสัญญาณว่าคุณกำลังมีชู้ทางใจแน่นอน ถ้าคุณรักคนสองคน ก็อาจจะเป็นสัญญาณเตือนถึงความสัมพันธ์ในปัจจุบันของคุณ ถ้าปกติแล้วคุณรักใครได้แค่ครั้งละคน คุณก็อาจจะหมดรักคนรักคนปัจจุบันแล้ว  คุณมีความสุขกับความสัมพันธ์ในปัจจุบันมากแค่ไหน ถ้ามีปัญหากันมาสักพักแล้ว ความผูกพันทางอารมณ์ของคุณกับอีกคนหนึ่งก็อาจเป็นสัญญาณเตือน คุณบ่นคนรักให้คนๆ นี้ฟังหรือเปล่า คุณเล่ารายละเอียดเกี่ยวกับปัญหาความสัมพันธ์ที่คุณไม่เคยบอกใครเลยให้คนๆ นี้ฟังไหม คุณเปรียบเทียบคนๆ นี้กับคนรักของคุณหรือเปล่า คุณอาจจะพบว่าคนใหม่มีคุณสมบัติที่คุณรู้สึกว่าคนรักของคุณไม่มี คนๆ นี้แตกต่างจากคนรักคนปัจจุบันของคุณโดยสิ้นเชิงหรือเปล่า ถ้าเป็นอย่างนั้นคุณก็กำลังสร้างความผูกพันกับคนที่ต่างออกไปเลย เพราะความสัมพันธ์ในปัจจุบันของคุณไปไม่รอด ถ้าคุณกำลังต่อสู้กับความรู้สึกที่คุณมีให้อีกคน นักบำบัดอาจช่วยคุณได้ ถ้าคนรักของคุณคาดหวังความซื่อสัตย์ทางอารมณ์ การรักใครอีกคนก็เป็นปัญหา นักบำบัดสามารถช่วยคุณหาวิธีทำความเข้าใจความรู้สึกของตัวเองและดำเนินความสัมพันธ์กับคนรักต่อไปได้   ถ้าคุณไม่ได้มีนักบำบัดประจำตัวอยู่แล้ว คุณอาจจะให้หมอประจำตัวของคุณเป็นคนแนะนำก็ได้ คุณอาจจะดูด้วยว่านักบำบัดแบบไหนที่เครือข่ายประกันสุขภาพของคุณครอบคลุม ถ้าคุณเป็นนักศึกษา คุณอาจจะได้รับสิทธิ์เข้ารับการปรึกษาฟรีจากทางมหาวิทยาลัย ถ้าคุณเชื่อว่าความสัมพันธ์ของคุณกำลังมีปัญหาร้ายแรงเนื่องจากความรู้สึกภายนอก ลองเข้าพบนักบำบัดคู่สมรสกับคนรักเพื่อพูดคุยถึงปัญหาเหล่านี้ ในบางกรณีคุณอาจจะอยากคุยกับคนรักว่าคุณรู้สึกอย่างไร ถ้าคุณเชื่อว่าความรู้สึกของคุณคุกคามความสัมพันธ์ในปัจจุบัน คุณก็ควรคุยกับคนรักให้เป็นเรื่องเป็นราวว่าควรทำอย่างไรต่อไปดี  เลือกเวลาคุยให้ถูกและกำจัดสิ่งที่เบี่ยงเบนความสนใจออกไปเวลาที่คุณคุยกัน คุณต้องปิดโทรศัพท์และคอมพิวเตอร์ นอกจากนี้คุณก็ควรคุยกันในเวลาที่คุณทั้งคู่ไม่มีอย่างอื่นที่ต้องไปทำด้วย เห็นใจอีกฝ่าย เพราะคนรักคงเจ็บปวดมากที่ได้ยินว่าคุณรักใครอีกคนหนึ่ง และคุณก็ไม่อยากลดทอนความเจ็บปวดของเขาหรือเธอ ให้คนรักของคุณได้รู้สึกในสิ่งที่เขาหรือเธอรู้สึก เช่น อย่าพูดประมาณว่า "คนอื่นที่เขาเจอแบบคุณก็มีเยอะแยะแล้วเขาก็ทำใจได้" คำพูดแบบนี้ฟังดูเหมือนขับไล่ไสส่งกัน วางแผนร่วมกัน คุณอาจจะตัดสินใจว่าการยุติความสัมพันธ์นั้นเป็นทางออกที่ดีที่สุด หรือคุณอาจจะมีความสัมพันธ์แบบเปิดก็ได้ คนรักของคุณอาจจะอยากให้คุณติดต่อกับอีกฝ่ายน้อยลงเพื่อรักษาความสัมพันธ์เอาไว้ ไม่ว่าคุณจะตัดสินใจอย่างไร คุณต้องขีดเส้นแบ่งที่ทั้งคุณและคนรักเห็นตรงกันและเข้าใจกันจริงๆ ถ้าคุณมีชู้ทางใจ คุณก็ต้องใช้เวลาเยียวยา การทำใจยอมรับว่าคุณไม่ซื่อสัตย์อาจเป็นเรื่องยาก แม้ว่าคุณจะไม่ได้มีความสัมพันธ์ทางกายกันก็ตาม คุณอาจจะให้เวลาตัวเองได้ปล่อยอีกความสัมพันธ์หนึ่งให้หลุดลอยไป และใส่ใจคนรักคนปัจจุบันมากกว่าอีกคน   พยายามกำหนดเวลาที่คุณจะคิดถึงอีกฝ่าย อาจจะฟังดูแปลกๆ แต่การฝันกลางวันและหมกมุ่นกับคนที่คุณหลงใหลเป็นเวลาตามที่กำหนดในแต่ละวันสามารถช่วยคุณได้จริงๆ การพยายามไม่คิดถึงคนๆ นี้เลยต่างหากที่อาจให้ผลลัพธ์ที่ตรงกันข้าม ถ้าคุณให้อิสรภาพตัวเองวันละเล็กละน้อย มันก็อาจจะช่วยให้คุณลืมคนๆ นี้ได้ในระยะยาว ให้เวลาตัวเองได้คร่ำครวญกับความสัมพันธ์ที่จบลง ความสัมพันธ์ที่ไม่มีเรื่องทางกายมาเกี่ยวข้องก็แนบแน่นและใกล้ชิดได้เช่นเดียวกับการมีความสัมพันธ์ทางกาย การยุติอีกความสัมพันธ์ลงต้องใช้เวลากว่าคุณจะรู้สึกดีขึ้น เป็นเรื่องปกติที่คุณจะคิดถึงเขาหลังจากนั้น พยายามทำตัวให้ยุ่งเข้าไว้และอยู่กับเพื่อนๆ ทุ่มเทให้กับความสัมพันธ์ในปัจจุบัน ถ้าคุณตัดสินใจที่จะอยู่กับคนรักในปัจจุบัน คุณต้องใช้เวลาซ่อมแซมความเสียหายที่เกิดขึ้นจากการเป็นชู้ทางใจ ใช้เวลาสองต่อสองกับคนรักให้มากๆ พยายามแนบชิดทางกายด้วยการมีเพศสัมพันธ์ กอดจูบ และสัมผัสกัน เตือนตัวเองว่าทำไมคุณถึงรักคนๆ นี้ตั้งแต่แรกและทำไมความสัมพันธ์ครั้งนี้จึงควรค่าที่จะดำเนินต่อไป
ตัดสินใจ. ให้คนที่คุณไม่ได้เลือกรู้ว่าคุณมีเรื่องจะพูดด้วย. ตัดความสัมพันธ์ให้ชัดเจน. บอกเหตุผลที่ชัดเจนถ้าคุณสบายใจที่จะพูด. เดินหน้ารักษาความสัมพันธ์กับอีกคน. รู้จักแนวคิดเรื่องการมีคนรักมากกว่า 1 คน. ขีดเส้นแบ่งให้ชัดเจน. ค่อยๆ ทำความคุ้นเคยกับกฎใหม่ในความสัมพันธ์อย่างช้าๆ. สื่อสารอย่างเปิดใจขณะที่คุณเดินหน้าต่อไป. สังเกตความแตกต่างระหว่างความรักที่คุณมีให้แต่ละคน. คิดถึงความต้องการและความจำเป็นของคุณ. ทบทวนความรู้สึกของคุณที่มีต่อการรักเดียวใจเดียวทางอารมณ์. ทบทวนว่าตัวเองกำลังมีชู้ทางใจหรือไม่. ประเมินว่าความรู้สึกของคุณที่มีต่อคนรักจืดจางหรือเปล่า. พูดคุยความรู้สึกของคุณกับนักบำบัด. พูดคุยกับคนรักถ้าสบายใจที่จะทำแบบนั้น. รับมือกับชู้ทางใจ.
https://www.wikihow.com/Handle-Being-In-Love-With-Two-People https://www.wikihow.com/Handle-Being-In-Love-With-Two-People https://www.wikihow.com/Handle-Being-In-Love-With-Two-People https://www.wikihow.com/Handle-Being-In-Love-With-Two-People
Choosing One Person Establishing a Polyamorous Relationship Evaluating Your Feelings Navigating Your Current Relationship